Πανσπουδαστική Κίνηση Συνεργασίας

Η **Πανσπουδαστική Κίνηση Συνεργασίας** ή και **Πανσπουδαστικές Κινήσεις Συνεργασίας** (**Π.Κ.Σ.** ή **Πανσπουδαστική**) είναι αριστερή φοιτητική πολιτική παράταξη, στα ψηφοδέλτια της οποίας συμμετέχουν ανοιχτά φοιτητές που επιθυμούν να στηρίξουν το φοιτητικό κίνημα και το Μ.Α.Σ., κυρίως μέλη και φίλοι της Κ.Ν.Ε. και άλλοι ομοϊδεάτες. Ιδρύθηκε το 1974.

## Ιστορικό
Αρχικά, ονομαζόταν «Πανσπουδαστικές Συνδικαλιστικές Κινήσεις» (Π.Σ.Κ.), αλλά αργότερα μετονομάστηκε σε Πανσπουδαστική Κίνηση Συνεργασίας. Στις φοιτητικές εκλογές του 2014 αναδείχθηκε μετά από πολλά χρόνια ξανά πρώτη δύναμη τόσο στα Πανεπιστήμια όσο και στα ΤΕΙ. Πήρε το όνομά της από το περιοδικό της Αντι-ΕΦΕΕ "*Πανσπουδαστική"* κατά την περίοδο του δικτατορικού καθεστώτος των Συντ/χών.

### Δημιουργία του Μ.Α.Σ.

Στις πορείες και σε δράσεις του φοιτητικού κινήματος, συμμετέχει στο Μέτωπο Αγώνα Σπουδαστών (Μ.Α.Σ.). Η δημιουργία του Μ.Α.Σ. πραγματοποιήθηκε μέσω μίας πανελλαδικής σύσκεψης τον Νοέμβριο του 2009, όταν πάνω από 700 αντιπρόσωποι από 110 Επιτροπές Αγώνα και 17 Συλλόγους από Α.Ε.Ι. και ΤΕΙ, αποφάσισαν τη δημιουργία του *Μετώπου Αγώνα Σπουδαστών*, το οποίο αποτελεί τον πόλο συσπείρωσης φοιτητών-σπουδαστών οργανώνοντας τον αγώνα του στο πλευρό του ΠΑΜΕ. Η Πανσπουδαστική αποφάσισε να μετασχηματιστεί αποκλειστικά σε εκλογικό σχήμα, συμμετέχοντας σε πορείες και δράσεις μέσω του Μ.Α.Σ..thumb|200px|Το λογότυπο του Μετώπου Αγώνα Σπουδαστών.|αριστερά

### Εκλογική άνοδος (2022-)
Στις φοιτητικές εκλογές του 2022 αναδείχθηκε για πρώτη φορά μετά από το 1986 πρώτη δύναμη πανελλαδικά με 33.5%, κάτι που επαναλήφθηκε το 2023 με 35.5% καθώς και το 2024 με περίπου με 33%. Στην πρώτη θέση διατηρήθηκε και το 2025, με ποσοστά 33.5%. Και τα τέσσερα αυτά έτη, διαφορετικά αποτελέσματα -τα οποία παρουσιάζουν την ίδια πρώτη- ανακοινώνει η ΔΑΠ-ΝΔΦΚ, η οποία χαρακτηριστικά το 2024 και το 2025 αυτοανακυρήχθηκε νικήτρια με 39.5% και 40% αντίστοιχα (αντί των περίπου 25% και 22% που έλαβε αντίστοιχα σύμφωνα με τα αποτελέσματα της ΠΚΣ και των άλλων παρατάξεων) μη αναγνωρίζοντας διάφορους συλλόγους και το αντίστροφο (αναγνωρίζει συλλόγους που δεν αναγνωρίζουν οι παρατάξεις της αριστεράς). Η ΠΚΣ την κατηγορεί από την μεριά της ως αντιδημοκρατική και παράλογη παράταξη, δηλώνοντας ότι τα αποτελέσματα τα οποία εγκρίνονται από τους Φοιτητικούς Συλλόγους και υπογράφονται από τις εφορευτικές επιτροπές στις οποίες συμμετέχουν όλες οι παρατάξεις είναι αυτά που αναρτώνται από την ΠΚΣ. Το 2025, η ΠΚΣ κατηγόρησε την ΔΑΠ για νοθεία, με αιτιολογία ότι μέλη της ΟΝΝΕΔ απέκλεισαν τα ψηφοδέλτια της ΠΚΣ από δεκάδες συλλόγους, ότι σε κάποια τμήματα οι εφορευτικές επιτροπές αποτελούνται αποκλειστικά ή κατά πλειοψηφία από στελέχη της ΔΑΠ, αλλά και ότι η ΔΑΠ έχει προσκαλέσει μαθητές Λυκείων να ψηφίσουν, ενώ ανέφερε ως χαρακτηριστικό ότι η ΔΑΠ αυτοανακηρύχθηκε νικήτρια πριν καν κλείσουν οι κάλπες.

## Ιδεολογία και θέσεις
Η Π.Κ.Σ. μεταξύ άλλων αυτο-προσδιορίζεται ως κίνηση που οργανώνει συλλογικές συζητήσεις, ενημερώνει την φοιτητική κοινότητα και παίρνει πρωτοβουλίες για ότι την απασχολεί και την εκφράζει, διεκδικώντας όσα που θεωρεί αναγκαία για τις σπουδές, τον πολιτισμό και τον αθλητισμό. Η κίνηση δηλώνει πως απευθύνεται σε φοιτητές που επιθυμούν να σπουδάσουν σε δημόσια και δωρεάν πανεπιστήμια χωρίς εμπόδια, καθώς και που αγαπούν την επιστήμη τους και ζητούν να εργαστούν στο μέλλον με σύγχρονα δικαιώματα στο αντικείμενό τους.

Για το φοιτητικό κίνημα η Π.Κ.Σ. πιστεύει ότι χρειάζεται αγωνιστική διεκδίκηση των φοιτητών στα πλαίσια των Φοιτητικών Συλλόγων και των Γενικών Συνελεύσεων σε αγωνιστική κατεύθυνση, με αντι-ιμπεριαλιστικό και αντικαπιταλιστικό τόνο. Επιθυμεί τον συντονισμό μεταξύ των Φοιτητικών Συλλόγων, με σκοπό την εναντίωση στις ελληνικές κυβερνήσεις, την Ευρωπαική Ένωση και τους μεγάλους επιχειρηματικούς ομίλους, που θεωρεί ότι ευθύνονται για τα προβλήματα στην παιδεία. Επίσης στηρίζει το Μέτωπο Αγώνα Σπουδαστών, θεωρώντας ότι μέσω αυτού πρέπει να συσπειρώνονται οι σύλλογοι και οι επιτροπές φοιτητών σε αγωνιστική κατεύθυνση. Πιστεύει ότι πρέπει το φοιτητικό κίνημα να συνδεθεί με τα αιτήματα του εργατικού κινήματος για ριζικές αλλαγές στο επίπεδο της κοινωνίας. Έχει αίτημα για την επανασύσταση της ΕΦΕΕ, για να έχει το φοιτητικό κίνημα δομή και λειτουργία σε πανελλαδικό επίπεδο. Επίσης συμμετέχει και διοργανώνει αντιπολεμικές και άλλες δραστηριότητες με μαζικούς φορείς όπως την ΕΕΔΥΕ και το ΠΑΜΕ. Πιστεύει στην αναδιάρθρωση του Ελληνικού Πανεπιστημίου στη βάση της Ενιαίας Ανώτατης Δημόσιας και Δωρεάν Εκπαίδευσης και του Ενιαίου Δωδεκάχρονου Σχολείου.

Μεταξύ άλλων η ΠΚΣ είναι αντίθετη στην εξίσωση των πτυχίων των κολεγίων με των πανεπιστημίων, ζητά εργασιακά και επαγγελματικά δικαιώματα για όλους, δωρεάν σίτιση, μετακίνηση και πρόσβαση στο Διαδίκτυο για όλους τους φοιτητές, ενώ εναντιώνεται στο ΝΑΤΟ.

## Φοιτητικές εκλογές
μικρογραφία|δεξιά|Αφίσα της Πανσπουδαστικής για τις φοιτητικές εκλογές του 2023.
Η Π.Κ.Σ. συμμετέχει στις ετήσιες πανελλήνιες φοιτητικές εκλογές σε πολλές σχολές ανά την Ελλάδα. Το ποσοστό της Π.Κ.Σ. στις φοιτητικές εκλογές το διάστημα 1991 - 1995 κυμαινόταν στο 5 με 10%.

Τα ποσοστά της Π.Κ.Σ. στις φοιτητικές εκλογές το διάστημα 1995 - 2022 παρουσιάζονται παρακάτω:

## Σημειώσεις


## Παραπομπές


## Εξωτερικοί σύνδεσμοι
* Πανσπουδαστική Κίνηση Συνεργασίας
* Μέτωπο Αγώνα Σπουδαστών 

Κατηγορία:Φοιτητικές παρατάξεις στην Ελλάδα
Κατηγορία:Κομμουνιστικό Κόμμα Ελλάδας
Κατηγορία:Κομμουνιστική Νεολαία Ελλάδας